મોટાભાગની માનુનીઓ નોકરીના સ્થળે ચીઠ્ઠીના ચાકરની જેમ કામ કરીને ઘરભેગી થઇ જાય છે. તેઓ પોતાની ક્ષમતાનો ઉપયોગ આવા વિચારોને કારણે યોગ્ય કરી શકતી નહિ. પરંતુ નિષ્ણાતો જણાવે છે કે આવું કરીને તેઓ પોતાનો આત્મવિશ્વાસ ગુમાવે છે. તેમણે પોતાના વિચારો હિમ્મત કેળવીને રજૂ કરવા જોઇએ. બહુ બહુ તો તેમના બોસ તેમના ઉપર ગુસ્સે થાય કે તેમના આઇડિયાની મજાક ઉડાવે. પણ સરવાળે તો તેમના બોસને જ નુક્સાન થાય.કારણ કે જો તેઓ આવું કરે તો જે તે મહિલા કર્મચારી બીજી વખત પોતાના આઇડિયાઓ વિશે વાત જ ન કરે. પરંતુ હિમ્મત કરીને પોતાની વાત રજૂ કરનાર મહિલાનો આત્મવિશ્વાસ ચોક્કસપણે દ્રઢ થાય. તેના મનનો ડર દૂર થઇ જાય.